Врз основа на член 27 и член 34 став 1 од Законот за слободен пристап до информации од јавен карактер (“Службен весник на Република Северна Македонија“ бр. 101/2019), согласно член 106 став 2 и став 3 од Законот за општата управна постапка (“Службен весник на Република Македонија“ бр.124/2015), и согласно Упатството за спроведување на Законот за слободен пристап до информации од јавен карактер (“Службен весник на Република Северна Македонија“ бр.60/20) постапувајќи по Жалбата изјавена од Здружението на граѓани Балканска истражувачка репортерска мрежа – Скопје (БИРН), поднесена преку полномошник В. М, вработен во Здружението против Агенцијата за примена на јазикот на РСМ, по предметот Барање за пристап до информации од јавен карактер, Директорот на Агенцијата за заштита на правото на слободен пристап до информациите од јавен карактер на \_\_.\_\_.2022 година, го донесе следното

**Р Е Ш Е Н И Е**

**СЕ ЗАПИРА** постапката по Жалбата изјавена од Здружението на граѓани Балканска истражувачка репортерска мрежа – Скопје (БИРН), поднесена преку полномошник В.М., вработен во Здружението против Агенцијата за примена на јазикот на РСМ, заведена во архивата на Агенцијата под бр.08-79 од 21.03.2022 година по предметот Барање за пристап до информации од јавен карактер, **поради тоа што Жалбата се смета за повлечена**.

**О Б Р А З Л О Ж Е Н И Е**

Здружението на граѓани Балканска истражувачка репортерска мрежа – Скопје (БИРН), преку полномошник В. М. вработен во Здружението како што се наведува во Жалбата на 22.02.2022 година преку електронска пошта поднело Барање за пристап до информации од јавен карактер заведен во Здружението под бр.03-041/22 до Агенцијата за примена на јазикот на РСМ, со кое побарало по електронска пошта да му се достави електронски запис од следната информација:

1. Копии од фактури за месеците 10, 11 и 12, 2021 годин за контото 425990 – други договорни услуги што ги исплатила Агенција за примена на јазикот што зборуваат најмалку 20% од граѓаните во Република Северна Македонија.

Имателот на информации, постапувајќи по наведеното Барање на 13.12.2021 година до Барателот доставил Допис-Пристап до информации од јавен карактер бр.09-577/2 од 21.03.2022 година. Во прилог го доставил Извештајот за платени обврски за период од 01.11.2021-31.01.2022.

Незадоволен од добиениот Одговор на Имателот на информаци, Здружението на граѓани Балканска истражувачка репортерска мрежа – Скопје (БИРН), преку полномошник В. М, вработен во Здружението на 21.03.2022 година до Агенцијата поднесе Жалба заведена во архивата на Агенцијата под бр.08-79. Во Жалбата меѓу другото е наведено: “...На 21.03.2022 година, видно од дописот испратен во прилог, Агенцијата достави одговор, со кое доставува одговор на Барањето. Но, во одговорот е доставен Извештај за платени обврски, а не копии од платените фактури што беше основа на Барањето“.

Агенцијата со допис бр.08-79 од 21.03.2022 година, преку е-маил ја препрати Жалбата до имателот на информации и побара во рок од 7 дена да се произнесе по истата и до Агенцијата да ги достави сите списи во врска со предметот.

На 22.03.2022 година, Барателот на информации преку е-маил ја извести Агенцијата дека: „..ја повлекувам жалбата во име на БИРН до Агенцијата за примена на јазикот“.

 Агенцијата за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер и Законот за општата управна постапка **ЈА ЗАПРЕ ПОСТАПКАТА** по Жалбата, поради тоа што Барателот истата ја повлекол пред донесување на управен акт од второстепениот орган.

Согласно погоренаведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

Ова Решение е конечно во управната постапка и против него нема место за жалба.

**ПРАВНА ПОУКА:** Против ова Решение може да се поведе управен спор пред Управниот суд во рок од 30 дена од денот на неговото доставување.

Решено во Агенцијата за заштита на правото на слободен пристап до информациите од јавен карактер на \_\_.\_\_.2022 година, под бр.08-79.

 **Директор,**

 **Пламенка Бојчева**